[{"text_idx": "#000004", "text": "Keskaegne Tallinn, salapa\u0308rane raamat, mida ko\u0303ik jahivad, ja u\u0308ks silmapaistev kodanik, kes oma ta\u0308helepanuva\u0308a\u0308rse intellektiga raeisandates u\u0308htaegu nii poolehoidu kui umbusku tekitab, kavaldades u\u0308le ko\u0303ik, kes teda alahindavad. Nii vo\u0303ib lu\u0308hidalt kokku vo\u0303tta tuntud kirjandusteose po\u0303hjal tehtud filmi \u201eKolme katku vahel\u201c1. Apteeker Melchior Wakenstede ei ko\u0303nni sugugi uuel eesti filmikunsti munakivisillutisel. Ku\u0308ll aga ei leidu seal sellist puhastverd (whodunit) kessetegi-mo\u0303rvamu\u0308steeriumi. Elmo Nu\u0308ganeni neljas ma\u0308ngufilm ei ole pa\u0308ris Jaan Kross. Ega ka Umberto Eco. Pigem vo\u0303rdleksin seda Kenneth Branaghi kehastatud Poirot\u2019 vuntsipaariga \u2013 pilkupu\u0308u\u0308dev, kummastav, natuke liiga pikk, kuid ta\u0308idab ekraani mo\u0303juvalt a\u0308ra."}, {"text_idx": "#000005", "text": "Etteruttavalt vo\u0303ib mainida, et tegemist on u\u0308ldiselt ikkagi heatahtliku arvustusega. Eesti kinokunstis on kodumaine poolto\u0303sine massimeelelahutus harv na\u0308htus. Alles muidugi oli Margus Paju \u201eO2\u201c (2020), mis paigutas samuti kergelt ja\u0308lgitava mo\u0303rvamu\u0308steeriumi ajalooliselt po\u0303nevasse perioodi. Ja\u0308lgitavuse ohvriks on aga mo\u0303lemas filmis toodud ajalooline kontekst, mis on lahjendatud tegevustiku ho\u0303redaks fooniks. \u201eApteeker Melchiori\u201c puhul on see veelgi ho\u0303redam, piirdudes uhkete kostu\u0308u\u0308mide, soengute, mo\u0303ne va\u0308a\u0308rika tiitli ja suunurgast mainitud viidetega ristiru\u0308u\u0308tlitele ja Gotlandi piraatidele. Isegi keskne MacGuffin, mille u\u0308mber selle triloogia esimese osa kogu triangel keerleb, osutub ta\u0308iesti mittemidagiu\u0308tlevaks detailiks, mis ei ku\u0308ta sugugi fantaasiat nagu Pu\u0308ha Graal vo\u0303i tarkade kivi."}, {"text_idx": "#000006", "text": "Apteeker Melchior ei ole ku\u0308ll teab mis huvitav tegelane ma\u0308ngimiseks, aga inimmo\u0303o\u0303tme suudab noor na\u0308itleja Ma\u0308rten Metsaviir oma ma\u0308ngufilmidebu\u0308u\u0308dis talle igati anda."}, {"text_idx": "#000008", "text": "Sellisena \u201eApteeker Melchior\u201c ka toimib, hoolimata nurinatest, mis loodetavasti kahe ja\u0308rgneva filmiga mahenevad. Ja nurinad on eelko\u0303ige seotud ootustega, mida sellise mastaabiga produktsioon kodumaisel turul endaga paratamatult kaasa toob. Selliseid ajaloolisi ajaviitefilme tehakse Po\u0303hjamaades igal teisel teisipa\u0308eval, aga kuna Eesti oludes on see haruldane ning aluseks on populaarne raamatusari, siis ollakse tahes-tahtmata no\u0303udlikumad, mis va\u0308ljendub peamiselt kriitikute jahedas vastuvo\u0303tus. Melchiori puhul on nurinaks ka po\u0303hjust, kuid mitte sellepa\u0308rast, et tegu oleks halva filmiga, vaid lihtsalt a\u0308a\u0308rmiselt keskpa\u0308rase, kuigi va\u0308ga professionaalselt tehtud, eestlasliku lohutusauhinnaga. Stsenaristika madal tase vo\u0303rreldes ko\u0303igi u\u0308leja\u0308a\u0308nud filmisektori valdkondadega on meie filmito\u0308o\u0308stuse ha\u0308da olnud ajast aega. Alati ei aita isegi hea raamatu aluseks vo\u0303tmine (Hargla teost mitte lugenuna ei oska selle kirjanduslikku kvaliteeti paraku hinnata). Tagatipuks on tegemist veel Elmo Nu\u0308ganeni filmiga. Rez\u030cisso\u0308o\u0308rina on tema peamiseks tunnusjooneks saanud lai haare. Seda va\u0308ljendab ka hulljulgus teha kolm filmi u\u0308hekorraga. Vaadates va\u0308hemalt seda esimest peatu\u0308kki eraldiseisvana, on tegemist u\u0308llatavalt va\u0308ikese looga. Erinevalt Nu\u0308ganeni eelmistest filmidest (kui \u201eMeeletu\u201c2 va\u0308lja ja\u0308tta) puudub siin igasugune laiem mo\u0303o\u0303de, mis seda huvitavamaks muudaks. Mastaap piirdub siinkohal eelko\u0303ige filmiproduktsiooni logistikaga."}, {"text_idx": "#000009", "text": "Ajaloolise ilmetuse su\u0308u\u0308 vo\u0303ib aga ehk hoopis veeretada Hargla kapsaaeda, kes on miskipa\u0308rast paigutanud oma uuriva proviisori suhteliselt igavasse aega XV sajandi algusesse, Ju\u0308rio\u0308o\u0308 u\u0308lesto\u0303usu ja Liivi so\u0303ja vahelisse perioodi, kus suurt midagi ei toimunudki. Pole siin ei katku ega midagi. Va\u0308hemalt selles algfaasis. Hilisemates lugudes peaks u\u0308ht-teist po\u0303nevat ka ajaloost laenata olema. Eks kolmeosalist lugu olegi u\u0308he osa ja\u0308rgi raske lo\u0303plikult hinnata. Iga osa seisab ku\u0308ll eraldi omaette looga, kuid ei tasu arvata, et tegijad kolme filmi kogumo\u0303ju peale ei mo\u0303elnud. Elame-na\u0308eme. Nu\u0308ganeniga sama ambitsioonika Denis Villeneuve\u2019i \u201eDu\u0308u\u0308ni\u201c3 esimene osa oli samuti kehvapoolne, aga ootame ikkagi teise osa a\u0308ra enne kindlat hukkamo\u0303istu."}, {"text_idx": "#000017", "text": "Delfi vo\u0303rgukeskkonda on vaatamiseks ilmunud uus dokumentaalfilm \u201eMonumendimees\u201c, mis ra\u0308a\u0308gib tihti skandaalsest ja alati poleemilisest skulptorist Mati Karminist. Rez\u030cisso\u0308o\u0308r Jaanus No\u0303gistoga filmist la\u0308hemalt. Mis ..."}]